Бер самолетка 600дән артык пассажир утыртканнар

	Америка хәрби-һава көчләренең C-17 Globemaster III хәрби-транспорт самолеты Әфганстанның Кабул аэропортыннан 640лап әфганлыны эвакуацияләгән. Defense One басмасы хәбәр итүенчә, тәүдә очкыч бортына ул кадәр кеше алырга планлаштырылмаган. Әмма эвакуациягә үткәрелгән әфганлылар очу кырына үтеп кергән һәм үзаллы самолет бортына менгәннәр.	 Моннан соң экипаж борттагыларның барысы белән дә очарга карар кабул иткән. Челтәрләрдәге кадрларда күренүенчә, кешеләр самолет идәнендә кысылышып баралар. Очкыч әфганлыларн Катарга илткән. 
	Әлфия ШАКИРҖАНОВА	
Өмет

	№ --- | 17.08.2021	


